**Tietoevry Oyj** on suomalainen ohjelmistoyhtiö, jonka pääkonttori sijaitsee Espoon Keilaniemessä. Sen palveluksessa on noin 24 000 henkilöä. Tietoevryllä on asiakkaita yli 90 maassa. Yhtiön osake on listattu Helsingin, Tukholman ja Oslon pörsseissä.

Tietoevryn pääkonttori Espoon Keilaniemessä.

Historia
--------

### Tietotehdas (1968–1995)

Yhtiön historia alkaa vuodesta 1968, kun Espoossa aloitti toimintansa *Tietotehdas Oy*. Alkuvuosina Tietotehdas toimi pääasiassa omistajiensa tietokonekeskuksena. Tietojärjestelmiä kehitettiin ja ylläpidettiin lähinnä Yhdyspankille, sen asiakkaille sekä muutamalle metsäyhtiölle. Tietotehtaan asiakaskunta laajeni 1970-luvulla, ja keskustietokoneiden rinnalle otettiin käyttöön keskisuuria tietokoneita. Henkilökohtaisten tietokoneiden käyttö yleistyi 1980-luvulla. Keskustietokonepalvelujen ja -ohjelmistojen lisäksi Tietotehtaan toiminta painottui tietojärjestelmien kehittämiseen. Asiakkaat edustivat useita eri toimialoja, ja liiketoiminta organisoitiin näiden asiakastoimialojen pohjalta.*lähde?*

Useiden yritysostojen, fuusioiden ja strategisten kumppanuuksien ansiosta Tietotehdas kasvoi nopeasti 1990-luvulla*lähde?*. 

### TT Tieto, Tieto Corporation (1995–1998)

Joulukuussa 1995 Tietotehdas osti Valtion tietokonekeskuksen (VTKK-Yhtymä Oy). Uuden yhtiön nimeksi tuli TT Tieto Oy.

Vuonna 1996 yhtiö osti Avancerin. Yhtiön nimi muutettiin muotoon Tieto Corporation Oyj vuonna 1998.

### TietoEnator (1999–2008)

TietoEnatorin käyttämä logoTiedon logo ennen yhdistymistä EVRY:n kanssa
Tieto ja ruotsalainen Enator yhdistyivät TietoEnatoriksi vuonna 1999, kun Tieto teki Enatorista julkisen ostotarjouksen. Tietoenatorin osakepääomasta 68 prosenttia siirtyi Tiedon osakkaille. Uuden yhtiön kotipaikaksi valittiin Suomi ja toimitusjohtajaksi Tiedon toimitusjohtaja Matti Lehti. Uudesta yrityksestä tuli yksi Euroopan suurimpia ICT-yhtiöitä: sillä oli 10 335 työntekijää ja sen liikevaihto oli noin 6,5 miljardia markkaa.

Tietotekniikka-alan globalisoitumisen kiihtyessä 2000-luvulla myös TietoEnatorin kansainvälistyminen sai vauhtia. Tuotanto halpatyömaissa käynnistettiin vuonna 2004. Samaan aikaan intialaiset yritykset tulivat pohjoismaisille markkinoille, ja kilpailu kiristyi.*lähde?*

Vuonna 2007 yhtiö otti uuden suunnan, ja toiminnan painopisteeksi otettiin taas Pohjois-Eurooppa. Valituilla toimialoilla, kuten tietoliikenteessä, jatkettiin kuitenkin globaalin toiminnan kehittämistä.*lähde?*

### Tieto (2009–2018)

TietoEnator muutti nimensä virallisesti Tieto Oyj:ksi keväällä 2009.

Toimitusjohtaja Hannu Syrjälä erosi huhtikuussa 2011. Heinäkuussa hänen seuraajakseen nimitettiin F-Securen toimitusjohtaja Kimmo Alkio.

Vuonna 2016 Tiedon pääkonttorissa otettiin käyttöön älytoimistoratkaisu (Empathic Building -teknologia), jolla seurataan muun muassa ihmisvirtoja ja tilojen käyttöastetta. Työntekijät näkevät erilaisten sensorien ja näyttöjen avulla vapaat työpisteet, kollegoidensa sijainnin ja voivat valita oman työpisteensä esimerkiksi lämpötilan ja melun mukaan. Rakennukselle myönnettiin Leadership in Energy and Environmental Design -sertifiointijärjestelmässä platinaluokitus.  Lokakuussa 2020 Empathic Building -teknologia myytiin teknologiayhtiö Haltianille.

### Tietoevry (2019–2022)

Kesäkuussa 2019 uutisoitiin, että norjalainen Evry sulautuu Tietoon. Evryn osakkeenomistajat saivat käteiskorvauksen lisäksi 37,5 prosenttia uuden yhtiön osakkeista. Hallituksen puheenjohtajaksi valittiin Tiedon hallituksen jäsen Tomas Franzén ja Tietoevryn toimitusjohtajaksi Tiedon toimitusjohtaja Kimmo Alkio. Tietoevryn osakkeet alettiin noteerata Helsingin ja Tukholman lisäksi myös Oslon pörssissä. Yrityskaupan myötä Apax Partnersista tuli Tietoevryn suurin osakkeenomistaja noin 20 prosentin osuudella. Yhdistyminen saatiin päätökseen 5. joulukuuta 2019, samana päivänä alkoi myös yhtiön osakkeen noteeraus Oslon pörssissä.

Wall Street Journal kertoi 30. joulukuuta 2019, että kiinalainen hakkeriryhmittymä Cloud Hopper olisi murtautunut kymmenien länsiyritysten tietojärjestelmiin, joiden joukossa oli myös Tieto. Tieto kiisti väitteen. F-Securen mukaan uhriyritykset eivät aina itse havaitse murtoa. Lausunnossaan yhtiö kertoi, ettei Tiedon omissa järjestelmissä ole ollut merkkejä Cloud Hopperista. Sen sijaan erään sen uuden asiakkaan siirtymäprojektin yhteydessä oli Cloud Hopperista epäilyjä, jotka rajoittuivat tämän asiakkaan ympäristöön. Tieto ja viranomaiset auttoivat asiakasta asian tutkimuksissa.

Elokuussa 2020 oikeusrekisterikeskus teki Tietoevry kanssa 10 miljoonan euron arvoisen hankintasopimuksen. Lokakuussa 2020 Tietoevry teki lähes 30 miljoonan euron arvoisen sopimuksen ruotsalaisen Västeråsin kaupungin kanssa ja saman vuoden marraskuussa 10 miljoonan euron arvoisen sopimuksen Tukholman kaupungin kanssa.

Vuonna 2021 yhtiöllä oli 24 000 työntekijää ja tuhansia asiakkaita yli 90 maassa. Keväällä 2020 yhtiön työntekijöistä 4 600 oli Ruotsissa, 4 400 oli Norjassa, 4 200 Intiassa ja 3 200 Suomessa.

Vuoden 2022 brändiuudistuksen yhteydessä yritys julkaisi uuden logon ja muutti nimensä kirjoitusasuun Tietoevry. Heinäkuussa 2022 yritys ilmoitti harkitsevansa Tietoevry Bankingin eriyttämistä ja listaamista, ja saman vuoden joulukuussa Tietoevry Transformin ja Tietoevry Connectin mahdollista yhtiöittämistä ja listaamista. 

### Euroclear Finlandin osakerekisteri Suomessa

Tietoevryn viisi suurinta osakkeenomistaja Euroclear Finlandin ylläpitämässä osakerekisterissä Helsingissä olivat 30. syyskuuta 2021:

1. Solidium Oy, 10,86 %
2. Keskinäinen Eläkevakuutusyhtiö Ilmarinen, 2,85 %
3. Keskinäinen Työeläkevakuutusyhtiö Elo, 1,16 %
4. Valtion Eläkerahasto, 0,73 %
5. Nordea-rahastot, 0,65 %

### Yhteistyökumppanit

Tietoevry tekee julkisissa pilvipalveluissa yhteistyötä Microsoftin kanssa. Yrityksillä on myös yhteinen koulutusohjelma, jossa Tietoevryyn sertifioidaan tuhansia Azure-ammattilaisia.

Tuotteet ja palvelut
--------------------

Tietoevry toimittaa asiakkailleen pilvipalveluita, it-palveluita ja järjestelmiä, joita se myös kehittää ja ylläpitää. Se tarjoaa myös esimerkiksi finanssipalveluita.

Tietoevryn asiakkaat toimivat lukuisilla eri aloilla, kuten terveydenhuollossa, pankkisektorilla, metsäteollisuudessa sekä öljy- ja kaasuteollisuudessa Euroopassa ja globaalisti.

Keväällä 2020 Tietoevryllä oli noin 20 prosentin markkinaosuus*selvennä* Suomessa, yli 20 prosentin osuus Norjassa ja 14 prosentin osuus Ruotsissa. Sen asiakkaita olivat muun muassa rengasyhtiö Goodyear, maksupalveluyritys Getswishin ja vakuutusyhtiö Folksam, Norjan ministeriöt ja Tukholman kaupunki, Suomessa esimerkiksi Lassila & Tikanoja, Suominen ja Ahlstrom-Munksjö.

OP-ryhmän kanssa yhtiö pilotoi biometrisiä maksukortteja. Yhtiö toimii muun muassa eläkevakuutusyhtiö Ilmarisen pilvi- ja infrapalvelutoimittajana.

Yhteiskuntavastuu
-----------------

Tietoevry ja Wärtsilä ovat perustajajäseniä Committed Energy -ryhmässä. Vuonna 2018 perustettu avoin foorumi toimii puhtaan energian puolesta. Joulukuussa 2020 Tietoevry pääsi yritysten ilmasto- ja ympäristötoimia arvioivan CDP-järjestön A-listalle. Parhaiten se oli onnistunut ilmastoriskien torjumisessa. A-listalle pääsevät yritykset ovat asettaneet kunnianhimoiset ympäristö- ja ilmastotavoitteet, kertovat niistä läpinäkyvästi ja ottavat ne huomioon toiminnassaan. CDP arvioi kaikkiaan 5 800 yritystä, joista viisi prosenttia pääsi A-listalle.

Helmikuussa 2021 Tietoevry sijoittui ensimmäiseksi Talouselämän tekemässä selvityksessä, jossa vertailtiin Helsingin pörssin vastuullisuusindeksiin kuuluvaa 40 yhtiötä neljällä arvostusta ja tuottoa mittaavalla kriteerillä.

Lähteet
-------

1. ↑  TietoEVRY *inderes.fi*. Viitattu 30.3.2021.
2. 1 2 3  Tiedot yrityksestä: Tietoevry Oyj *Asiakastieto*. Viitattu 8.11.2023.
3. 1 2 3  Kauppalehti: TietoEVRY Oyj *Kauppalehti*. Viitattu 30.3.2021.
4. ↑  Tietoevry.com: Tietoevry julkistaa uudistetun brändin ja identiteetin – kuusi uudelleen nimettyä erikoistunutta liiketoiminta-aluetta aloitti toimintansa *www.tietoevry.com*. Viitattu 15.3.2022.
5. ↑  Tietoevry.com: A leading digital services and software company *www.tietoevry.com*. Viitattu 11.4.2024.
6. 1 2 3 4  Tietotehdas Oy, Tietoenator Oyj, Tieto Oyj — Osakehistoriaa. *www.porssitieto.fi*. Viitattu 9.6.2021.
7. ↑  Tietotehdas ostaa Valtion tietokonekeskuksen Valtio saa 184 miljoonaa markkaa ja osuuden pörssiyhtiöstä *Helsingin Sanomat*.  1.12.1995. Viitattu 9.6.2021.
8. ↑  Tieto ja Enator yhteen *yle.fi*.  3.3.1999. Yle Uutisten artikkeliarkisto. Viitattu 13.10.2019.
9. ↑  Tietoenator on nyt virallisesti Tieto *Digitoday*.  30.4.2009. Ilta-Sanomat. Viitattu 11.10.2019.
10. ↑  Tiedon toimitusjohtaja sai tarpeekseen *Ilta-Sanomat*.  28.4.2011. Viitattu 4.12.2020.
11. ↑  Tiedolle löytyi viimein toimitusjohtaja *is.fi*.  26.7.2011. It-viikko. Viitattu 13.10.2019.
12. ↑  Anmar Frangoul: In Finland, an 'intelligent' office could change the way people think about working *CNBC*.  25.10.2019. Viitattu 15.3.2021. (englanniksi)
13. ↑  Kristofer Karsten: The future of HR in 2030 *ITProPortal*.  21.7.2020. Viitattu 15.3.2021. (englanniksi)
14. ↑  Teknologiayhtiö Haltian osti Empathic Building-palvelun *Rakennuslehti*.  21.9.2020. Viitattu 15.3.2021.
15. ↑  Mustonen, Antti: Brittiläisestä Apax Partnersista TietoEVRYn suurin omistaja *Talouselämä*.  18.6.2019. Viitattu 18.6.2019.
16. ↑  Tiedon ja EVRY:n yhdistyminen TietoEVRY:ksi toteutunut (pörssitiedote) *Arvopaperi*.  5.12.2019. Viitattu 7.12.2019.
17. ↑  Kari Räisänen: WSJ: Tieto-yhtiö joutui hakkereiden uhriksi.  *Helsingin Sanomat*, 3.1.2020, s. A 25. Artikkelin verkkoversio.
18. ↑  Rob Barry, Dustin Volz: Ghosts in the Clouds: Inside China’s Major Corporate Hack *Wall Street Journal*.  30.12.2019. Viitattu 16.1.2020.
19. ↑  Tieto-Evryn turvallisuusjohtaja: Jos valtio haluaa päästä yrityksen tietojärjestelmiin, sitä on äärimmäisen vaikea estää *Helsingin Sanomat*.  20.2.2020. Viitattu 12.3.2021.
20. ↑  Jopa 10 miljoonan diili TietoEvrylle – kisa ratkesi hintaan *Tekniikkatalous*. Viitattu 16.3.2021.
21. ↑  Suvi Korhonen: TietoEvry voitti CGI:n sopimuksen itselleen Ruotsista: Liki 30 miljoonaa euroa *Tekniikkatalous*. Viitattu 16.3.2021.
22. ↑  Jori Virtanen: TietoEvryllä syytä juhlaan *Tivi*. Viitattu 17.3.2021.
23. 1 2 3  Karla Kempas: TietoEvryllä on Intiassa jo enemmän työntekijöitä kuin Suomessa, mikä tuo omat haasteensa Pohjolan markkinajohtajalle *Talouselämä*. Viitattu 4.12.2020.
24. ↑  Osakasluettelo–Suomi
25. ↑  Samuli Känsälä: TietoEvry ja Microsoft ryhtyvät pilviyhteistyöhön *Tivi*. Viitattu 12.3.2021.
26. ↑  Anna-Kaisa Urpelainen: Uutta liiketoimintaa 10 vuoden ajan kehittämässä ollut Matti Ristimäki tietää, kuinka hidasta se on – Siksi kehityshankkeita ei hänestä kannattaisi mitata vain tilikauden tai kvartaalin ikkunassa *Talouselämä*. Viitattu 12.3.2021.
27. ↑  Jori Virtanen: TietoEvryllä syytä juhlaan – jopa 10 miljoonan diili Ruotsista *Tivi*. Viitattu 16.3.2021.
28. ↑  Ari Karkimo: Lähimaksulla voi pian maksaa yli 50 euroa – OP pilotoi jo tulevana vuonna *Talouselämä*. Viitattu 16.3.2021.
29. ↑  Aleksi Kolehmainen: Ilmarinen ulkoistaa Googlen Suomi-pilveen *Tivi*. Viitattu 17.3.2021.
30. ↑  Klimatprojekt pågår i Vasa – kan bidra till att bromsa utsläppen internationellt *svenska.yle.fi*. Viitattu 12.3.2021. (ruotsiksi)
31. ↑  Sanna Pekkonen: UPM sijoittui kymmenen kärkeen kansainvälisessä ilmasto- ja ympäristötoimien vertailussa – Sijoittajien seuraamalla listalla yhteensä seitsemän suomalaista yhtiötä *Talouselämä*. Viitattu 12.3.2021.
32. ↑  Alexandra Huhta: Nämä yhtiöt ovat pörssin vastuullisuusindeksin kärjessä *Talouselämä*. Viitattu 30.3.2021.

Aiheesta muualla
----------------

* TietoEVRY (englanniksi)

|  |  |  |  |  |  |
| --- | --- | --- | --- | --- | --- |
| 

| * n
* k
* m
Suomi OMX Helsinki 25 |
| --- |
|  |
| 
* Cargotec
* Elisa
* Fortum
* Huhtamäki
* Kesko
* Konecranes
* KONE
* Kojamo
* Mandatum
* Metsä Board
* Metso
* Neste
* Nokia
* Nokian Renkaat
* Nordea Bank
* Orion
* Outokumpu
* Qt Group
* Sampo
* Stora Enso
* Telia Company
* Tieto-Evry
* UPM-Kymmene
* Valmet
* Wärtsilä

 |
|  |
| Päivitetty: 5. tammikuuta 2024 |

 |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Suomi Suomen valtio-omisteiset yhtiöt |
| --- |
|  |
| Erityistehtävät | 
* A-Kruunu
* Alko
* Business Finland
* Cinia (77,5 %)
* CSC – Tieteen tietotekniikan keskus (70,0 %)
* DigiFinland (33,46 %)
* FinnHEMS
* Finnpilot Pilotage
* Finnvera
* FVR - Suomen rokotetutkimus (51,0 %)
* Gasonia
* Governia
* Hansel (65,0 %)
* HAUS kehittämiskeskus
* Hevosopisto (25,0 %)
* Ilmastorahasto
* Itärata (51,0 %)
* Kuntarahoitus (16,0 %)
* Liikenteenohjausyhtiö Fintraffic
* Maakuntien tilakeskus
* OHY Arsenal
* Oppiva Invest
* Solidium
* STUK International
* Suomen Erillisverkot
* Suomen Ilmailuopisto (98 %)
* Suomen Malmijalostus
* Suomen Teollisuussijoitus
* Suomi-rata (51,0 %)
* Teknologian tutkimuskeskus VTT
* Teollisen yhteistyön rahasto (96,04 %)
* Turun Tunnin Juna (51,0 %)
* Työkanava
* Veikkaus
* Yleisradio

 |
|  |
| Strateginenintressi | 
* Arctia
* Boreal Kasvinjalostus (65,0 %)
* Finavia
* Fingrid (36,9 %)
* Gasgrid Finland
* Gasum
* Leijona Catering
* Motiva
* Neova (50,1 %)
* Patria (50,1 %)
* Posti Group
* Suomen Lauttaliikenne
* Suomen Siemenperunakeskus (22,0 %)
* Suomen Viljava
* Tapio
* VR-Yhtymä

 |
|  |
| Sijoitusintressi | 
* Edita Group
* Finnair (55,8 %)
* Fortum (51,26 %)
* Kemijoki (50,1 %)
* Neste (44,22 %)
* SSAB (6,3 %)
* Suomen Rahapaja

 |
|  |
| Solidium | 
* Anora Group (19,4 %)
* Elisa (10,0 %)
* Kemira (5,0 %)
* Konecranes (11,1 %)
* Mandatum (6,6 %)
* Metso (14,9 %)
* Nokia (5,8 %)
* Nokian Renkaat (10,10 %)
* Outokumpu (15,5 %)
* Sampo (6,6 %)
* Stora Enso (10,7 %)
* Tieto-Evry (10,9 %)
* Valmet (10,1 %)

 |
|  |
| Päivitetty: 29. tammikuuta 2024 |

 |